Ukrainada yangi yengil avtomobillar savdosi joriy yilning yanvar-avgust oylarida 26011 donani tashkil qildi va o‘tgan yilning shu davriga nisbatan 63 foizga qisqardi, deb xabar bermoqda “Ukravtoprom”. Mamlakatda Toyota brendi ostidagi mashinalar eng ko‘p sotildi. Bunday mashinalardan 8 oy ichida 2839 dona (o‘tgan yilga nisbatan 59 foiz kamroq) sotildi. Savdolar hajmi bo‘yicha 2-o‘rinni Renault markasi egalladi – 2276 ta yengil mashina (-35 foiz). 3-o‘rinni 1657 dona mashina bilan Nissan egalladi (-48 foiz). Zaporojye avtomobil zavodida ishlab chiqarilgan avtomobillardan 1566 dona, Hyundai avtomobillaridan esa 1406 dona sotildi. Ukrainada avgustda sotilgan avtomobillar soni 3464 donani tashkil qilib, o‘tgan yilning shu oyiga nisbatan 46 foiz kamroqni tashkil qildi.